Jabarkan Perbicaraan Anwar Ibrahim dari Hubungan Australia–Malaysia dalam bahasa melayu

Pada 14 Februari 2010, Datuk Seri Najib Tun Razak mengarahkan Wisma Putra untuk memberi penjelasan berhubung kedudukan sebenar kes Datuk Seri Anwar Ibrahim kepada ahli Parlimen Australia. Pada 14 Februari 2010, 50 ahli Parlimen Australia menggesa kerajaan Malaysia menggugurkan pertuduhan liwat ke atas Anwar. Pengerusi Jawatankuasa Kecil bagi Hal Ehwal Luar Parlimen Australia, Michael Danby menyatakan sistem demokrasi dia Malaysia telah tercemar. Mereka menyerahkan nota bantahan berkenaan kepada Pesuruhjaya Tinggi Malaysia, Salman Ahmad di Canberra pada hari Jumaat, 12 Februari 2010.

Presiden Pergerakan Keadilan Sedunia (Just World Movement), Dr. Chandra Muzaffar mempertahankan kerajaan. Baginya Anwar adalah 'darling of the west'.Timbalan Pengerusi Kelab Penyokong Kerajaan Barisan Nasional (BN-BBC), Datuk Bung Moktar Radin mengecam tindakan tindakan negara ‘Down Under’ itu sebagai bodoh dan melampau. Mereka sepatutnya selesaikan dahulu isu kaum Orang Asli (Aborigines) dan pembunuhan orang India di Australia.